mkvtoolnix-gui(1)

НАЗВАНИЕ
mkvtoolnix-gui - графичен потребителски интерфейс за mkvmerge(1), включващ редактор на епизоди (chapters) и редактор на метаданни

РЕЗЮМЕ

mkvtoolnix-gui [[конфигурационен-файл.mtxcfg] | [файл-източник.ext] | [--info [матрьошка-файл.mkv]] | [--edit-chapters [chapter-файл.ext]] | [--edit-headers [матрьошка-файл.mkv]]]

ОПИСАНИЕ

mkvtoolnix-gui(1) e Qt(TM)-базиран ГПИ (графичен потребителски интерфейс) за mkvmerge(1). Също реализира и функционалностите на mkvinfo(1) и mkvpropedit(1), а в бъдеще ще покрива и mkvextract(1). Всички настройки (например файлове-източници, опции за пътечките и т.н.) могат да бъдат съхранени и възстановени.

Конфигурационни файлове с разширението .mtxcfg карат програмата да ги зареди в съответния инструмент. Всяко друго подадено файлово име бива добавено като файл-източник за мултиплексиране, отворено в инфо инструмента, редактора на метаданни или редактора на епизоди, в зависимост от посочения режим. Режимът може да бъде посочен чрез --merge, --info, --edit-chapters или --edit-headers. По подразбиране файловете биват добавени за мултиплексиране.

Трябва да се отбележи, че ако инстанция на приложението вече се изпълнява, то при повторно стартиране всички подадени имена на файлове в командния ред ще бъдат отворени от вече вече изпълняващата се инстанция.

--merge
    Всички последвали файлове ще бъдат добавени като файлове-източници към текущата мултиплекс задача. Това е режимът по подразбиране.

--info
    Всички последвали файлове ще бъдат отворени в инфо инструмента.

    В допълнение, инфо инструментът ще бъде избран още при стартиране, вместо мултиплексор инструмента.

--edit-chapters
    Всички последвали файлове ще бъдат отворени в редактора на епизоди.

    В допълнение, редакторът на епизоди ще бъде избран още при стартиране, вместо мултиплексор инструмента.

--edit-headers
    Всички последвали файлове ще бъдат отворени в редактора на метаданни.

    В допълнение, редакторът на метаданни ще бъде избран още при стартиране, вместо мултиплексор инструмента.

-h, --help
    Покажи информацията за употребата и излез.

-V, --version
    Покажи информация за версията и излез.

ВИЖ СЪЩО

mkvmerge(1), mkvextract(1), mkvinfo(1), mkvpropedit(1)

УЕБСАЙТ

Най-новата версия винаги може да бъде намерена на началната страница на MKVToolNix[1].

АВТОР

Мориц Бънкас <moritz@bunkus.org>
    Разработчик

ЗАБЕЛЕЖКИ

1.  началната страница на MKVToolNix
    https://mkvtoolnix.download/